Rolv Espevoll

Før serien

Sønn av Egil og Margit Espevoll. I barndommen tilbragte Rolv mange av somrene i Skottland, sammen med halvbroren Scott. På ett tidspunkt døde moren, og etter at Rolvs far begikk selvmord ved å kjøre et fly inn i Hotel Cæsar, stod Rolv igjen som foreldreløs. Rolv ble da tatt hånd om av farens tidligere venn, Georg Anker-Hansen. Georg sørget for at Rolv fikk det han trengte, og betalte velvillig for Rolvs utdannelse. Da Rolv kom da ut av handelshøyskolen med glimrende karakterer, bestemte Georg seg for å ansette ham som ny konsernassistent i Anker-Hansen konsernet. Rolv på sin side har blitt fortalt hvem som var skyld i farens død av konkurrenten Harald Hildring, og takker ja til jobbtilbudet til Georg for å kunne gi Hildring hemmelig informasjon fra konsernet.

I serien

Georg presenterer Rolv som sin nye konsernassistent i 1998. Rolv blir presentert for styret, og møter motstand fra økonomisjef Juni Lunde og hotellsjef Ragnar Lunde, som mener at Rolv ikke er godt nok kvalifisert til jobben. Hans første oppdrag fra Georg blir å skaffe noen eskortejenter til en middag med noen forretningsforbindelser. Han spør Alexandra Kvamme om hjelp, og sørger derfor indirekte for at Georg og Ninni møtes. Etter en stund innleder han en affære med Juni, men det tar slutt da de blir avslørt fordi Juni besvimer etter at de har ligget sammen og Rolv må ringe Ragnar. Samtidig som dette pågår prøver han å få Jens August til å overta Restaurant Nero, Rolv og Juni kysser på kontoret.
Rolv får etterhvert følelser for Georgs nye kjæreste, Ninni Krogstad, men Ninni og Georg er gifteklare. Like før bryllupet mellom Georg og Ninni erklærer han sin kjærlighet for henne, men tvilende avviser hun ham. Han ser seg nødt til å erkjenne at han ikke kan få henne. Rolv bundet fast under kidnappingen. Foto: TV 2 Når Georg dør en stund senere og oppgir i testamentet at han ønsker at Rolv og Ninni blir et par, benytter Rolv seg av sjansen og han og Ninni blir kjærester. Han ønsker å avslutte samarbeidet med Hildring, noe Hildring ønsker å ta hevn for. Hildring leier inn Loke Andersen til å ta livet av Rolv ved å kidnappe han og frakte han til et øde sted hvor han blir servert alkohol og tvunget til å skrive selvmordsbrev. Rolv greier å flykte, men Loke greier å skyte han i foten. I beruset tilstand og med skadet fot kjører Rolv rett i en fjellvegg og blir liggende i koma.
Rolv i koma etter bilulykken.
Rolv ser Ninnis drosje eksplodere.
Når Rolv våkner på sykehus kort tid etter, har han fått hukommelsestap og husker ikke mye ifra livet sitt. Ninni hjelper han å sette bitene på plass, og Rolv blir helt frisk igjen. Rolv og Ninni fortsetter romansen sin, og de forlover seg. Det viser seg at Ninni har blitt gravid mens Rolv var i koma, og til slutt blir det oppklart at det er Georgs sønn Jens August som er faren til barnet. Rolv tilgir henne for utroskapet, og Ninni føder til slutt sønnen Goggen. På vei hjem fra sykehuset eksploderer drosjen med Ninni og Goggen i. Goggen blir reddet like hel, men Ninni havner i koma i en lang periode
Rolv blir lurt i en felle. Rolv bestemmer seg for å ta vare på Goggen mens Ninni er i koma, men kort tid etter ønsker Anker-Hansen-familien å ta vare på Goggen, og Rolv må gi ifra seg ungen. Rolv tar dette tapet svært tungt, og søker trøst hos Jens Augusts søster Julie, og de blir kjærester. Han finner ut at hun er datter av Hildring, noe som skaper problemer i forholdet. Loke oppsøker Rolv og ønsker hevn over Hildring, og sammen planlegger de å ta hevn over han sammens med torpedoen Thomas Tømmare. Det Rolv og Loke ikke vet er at Thomas Tømmare er hyrt av Hildring for å få dem begge av veien. Thomas dreper Loke, for deretter å få Rolv til å komme til åstedet. Samtidig som Rolv ankommer og plukker opp pistolen som drepte Loke, kommer politiet. Etter ustabiliteten han pådro seg etter tiden i koma har han ingen sterk sak, og han blir fengslet.
Rolv og Scott annonserer at de har tatt over driften av konsernet. I 2005 blir han kontaktet av May Halvorsen, som ønsker noen bilder til Astrids selvbiografi. De to blir gode venner, og en dag klarer May å få han frikjent for drapet på Loke. Han har i løpet av fengselsoppholdet blitt avhengig av kokain, og viser på mange måter likegyldighet til forretninger og hotelldrift. Halvboreren Scott er nå hjemme fra Skottland, og ønsker å hevne seg etter deres felles fars selvmord. De har begge kjøpt opp store aksjeposter i konsernet, og har klart å overta 51 %, noe som betyr at de sammen kan ta over driften av hele konsernet.
Rolv på taket av hotellet, like før han begår selvmord. Livet til Rolv blir bare fyll og narkotika, og han oppfører seg dårlig overfor alle og enhver. Eva Rosenkrantz innser at han er den svake halvparten av brødreparet, og begynner å åle seg nærmere ham for å kunne manipulere ham. Befatningen med Rolv blir imidlertid til ulykke for henne selv, siden hun blir dratt inn i kokainavhengighet og må gjennom en hard avvenning.
Scott skjønner at brorens destruktive adferd ikke kan fortsette, men gir ham gang på gang ny sjanser. Når Rolv imidlertid lar seg presse til å selge 2 % av konsernet til Nadia Selam Tefari, er begeret fult. De risikerer nå å miste kontrollen over kjeden, og for at ikke Rolv skal ødelegge mer, planter Scott kokain på hotellrommet hans. Rolv blir pågrepet, men på høringsdagen rømmer han fra politiets varetekt. Han skaffer til veie en hagle og drar til hotellet for å ta et oppgjør med broren. På sin vei opp til kontorene dreper Rolv nitten personer, før han skyter Scott i armen og tvinger han opp på taket. De to brødrene prater ut, og Scott forteller at han alltid har ønsket å gjøre han stolt. Rolv innser at de ikke kan eksistere sammen, og skyter til slutt seg selv.